شەفەق نیوز/ لە هەواڵیگ ماڵپەڕ "ئیندیپێندنت" باس لە نووترین وەکارهاوردنەیل ڕۆبۆت کەێد لە مژار پزیشکی، ئەوەیش تاقیکردنەوەی ڕۆبۆتیگە ئەرا ئەنجامدان نەشتەرگەری وەبی بەشداری و هاوکاری ئایەم.
رۆبۆتەگە ناوی "ستار"ە و  سەرکەفتی بۊیە لە نەشتەرگەری کردن ئەرا وەرازیگ، لەری دروسکردن چەن کونایگ لە لەش وەرازەگە و کار لەبان ئەندامە جیاوازەیل لەشی کردیە.
زانایەیل وە هیوای ئەوەن بتۊنن سوود لەی ڕۆبۆتە وەربگرن و وە تەواوی نەشتەرگەری ئایەمیش وە هەمان سیستم ڕۆبۆتەگە بکەن.
